Source: http://www.kepesujsag.com/valasztas-2018-origo-a-kuria-a-fidesz-karara-tevedett/
Timestamp: 2018-05-21 07:14:54+00:00

Document:
Választás 2018 - Origo: a Kúria a Fidesz kárára tévedett - Képes Újság
Kezdőlap Hírek Kárpát-medence Választás 2018 – Origo: a Kúria a Fidesz kárára tévedett
Az Origo az Alkotmánybíróság (Ab) döntésére hivatkozva múlt csütörtökön azt írta, törvénytelenül érvénytelenített több mint négyezer határon túli levélszavazatot a Nemzeti Választási Bizottság, majd a Kúria, arra hivatkozva, hogy azokat saját címzésű és nem előregyártott borítékban adták postára. Emiatt valószínűleg eggyel kevesebb fideszes mandátumot osztottak ki – olvasható a cikkben.
Felidézték: a Fidesz az Ab-hoz fordult, mert több ezer levélszavazatot érvénytelenítettek arra hivatkozva, hogy nem szabályos borítékban küldték el. A Nemzeti Választási Iroda (NVI) szavazatszámlálói a Nemzeti Választási Bizottság (NVB) döntése alapján minden „hagyományos” postai borítékban feladott szavazatot érvénytelennek minősítettek, pedig erre a vonatkozó jogszabályok nem adnak lehetőséget.
Kiemelték: a választási eljárási törvény egyértelműen felsorolja, hogy milyen okokból lehet érvénytelennek tekinteni egy levélszavazatot, ezek között pedig nem szerepel az, hogy nem az NVI által kiküldött borítékban küldték vissza a voksot.
Úgy folytatták: az NVI-nek regisztrálnia kell minden érvénytelennek nyilvánított szavazatot, az érvénytelenségi ok megnevezésével együtt. A „hagyományos” postai borítékban feladott szavazatokat hivatalosan azért nyilvánították érvénytelennek, mert „nem volt lezárva a boríték”. A Fidesz által delegált megfigyelők észlelték ezt a visszásságot, a helyszínen tiltakoztak az érvénytelenítés ellen, erről jegyzőkönyvet is felvetettek.
Az Origo azt írta, az „ellenzéki delegáltakkal felduzzasztott” NVB elutasította a kifogást, a döntés ellen a Fidesz a Kúriához fordult. A Kúria tájékoztatást kért az NVI-től, hogy amennyiben érvényessé nyilvánítja a szavazatokat, változik-e a listás mandátumok elosztása. Jelezték: az NVI válaszából kitűnik, hogy több mint 4000 szavazatot nyilvánítottak ebből az okból érvénytelennek, ha ezek közül 506-ot a Fidesz kapott volna, akkor a Jobbik eggyel kevesebb, a Fidesz pedig eggyel több mandátumot szerzett volna az országos listáról. A Kúria ezek után, az NVI tájékoztatásával ellentétben azt mondta ki, hogy nem lehet utólag megállapítani, hány szavazatról volt szó, nem lehet rekonstruálni az eseményeket.
Nem szerepel a törvényben olyan jogi korlátozás, mint amilyet a Kúria végzése annak eljárási alapelveiből értelmezés útján kiolvasott, és amelynek révén a más borítékban küldött szavazatokat arra hivatkozva nyilvánította érvénytelenné, hogy az ilyen borítéknál a sérülés hiánya nem állapítható meg – idézték az indoklást a portálon.
A cikkben tudatták azt is, hogy az alkotmánybíróság megállapította: „felveti az alaptörvény-ellenesség kételyét”, hogy a Kúria megkísérelte a választási eljárásról szóló törvényt kiegészíteni azzal, hogy a törvényben nevesített nem lezárt boríték fogalmába beletartozónak tekinti mind a sérült, mind a sima borítékot.
Ugyanakkor – közölték – az Ab értékelése szerint ebben az ügyben a testület nem illetékes, mert nem „ténybíróság”.
Előző cikkElhunyt Pogány Erzsébet, a felvidéki magyar közösség kiemelkedő személyisége
Következő cikkMegalakult az új magyar Országgyűlés Házelnöknek választották Kövér Lászlót
Elhunyt Pogány Erzsébet, a felvidéki magyar közösség kiemelkedő személyisége

References: Kúria 
 Kúria 
 Kúria 
 Kúria 
 Kúria 
 Kúria